钦定古今图书集成/明伦汇编/氏族典/第282卷 > 汪大年
## 钦定古今图书集成/明伦汇编/氏族典/第282卷 > 汪大年

按《临清州志》：大年，字未央，贡生。与陈继儒、范景文交
善齐名，尝昼寝夜读，十年不出户。督漕吴邦臣，知州
金堡数造其庐，不纳，曰：“汪生怪人薰灼，暮夜屏仪从，
角巾步访，乃见一老婢侍茶，炊红粱，煮野蔌，对餐怡
然曰：‘先生人中龙也’。赠以金帛不受。”所著有《类隽》《半
林堂》《茗柯堂》《然否》等集。工部米万锺谓其诗中有画。